**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO SKIRTI savivaldybės lėšAS PRISIDĖTI PRIE ĮGYVENDINAMŲ INVESTICIJŲ PROJEKTŲ**

2017 m. rugsėjo 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, Plungės rajono savivaldybės taryba nusprendžia:

Pritarti Savivaldybės lėšų skyrimui prisidėti prie įgyvendinamų investicijų projektų:

1. Privažiavimo kelio prie Plungės r. Alsėdžių gimnazijos ir kiemo kapitalinio remonto projektui parengti, projekto ekspertizei, remonto darbams vykdyti ir statybos darbų techninei priežiūrai apmokėti - 105 tūkst. Eur.
2. Makščių gatvės Alsėdžių miestelyje rekonstrukcijos darbams apmokėti – 39 tūkst. Eur.
3. Plungės „Saulės“ gimnazijos laiptų ir stogelio remonto darbams apmokėti – 20 tūkst. Eur.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

SUDERINTA:

Administracijos direktorius Albertas Krauleidis

Vietos ūkio ir turto skyriaus vedėjo pavaduotojas Arvydas Liutika

Finansų ir biudžeto skyriaus vedėja Daiva Mažeikienė

Kalbos tvarkytojas Algirdas Eidukaitis

Juristas Vytautas Tumas

Sprendimą rengė:

Vietos ūkio ir turto skyriaus vyr. specialistė Asta Stankuvienė ir

Vietos ūkio ir turto skyriaus vyr. specialistas Martynas Čiuželis

Teisės aktų projektų numatomo teisinio reguliavimo

 poveikio vertinimo rezultatų pateikimo tvarkos aprašo

priedas

**VIETOS ŪKIO IR TURTO SKYRIUS**

**AIŠKINAMASIS RAŠTAS**

 **PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO SKIRTI savivaldybės lėšAS PRISIDĖTI PRIE ĮGYVENDINAMŲ INVESTICIJŲ PROJEKTŲ“**

2017 m. rugsėjo 7 d.

Plungė

1. **Parengto teisės akto projekto tikslai.**

Šio sprendimo tikslas – gauti Plungės rajono savivaldybės tarybos pritarimą dėl Savivaldybės pritarimo skirti savivaldybės lėšas prisidėti prie įgyvendinamų investicijų projektų:

* privažiavimo kelio prie Alsėdžių gimnazijos ir kiemo kapitalinio remonto projektui parengti, projekto ekspertizei, remonto darbams vykdyti ir statybos darbų techninei priežiūrai apmokėti.
* Makščių gatvės Alsėdžių miestelyje rekonstrukcijos darbams apmokėti.
* „Saulės“ gimnazijos laiptų ir stogelio remonto darbams apmokėti.
1. **Teisės akto projekto esmė**, **rengimo priežastys ir motyvai.**

Projekto esmė.

2.1. Į Plungės rajono savivaldybės merą raštu kreipėsi Plungės r. Alsėdžių Stanislovo Narutavičiaus gimnazijos direktorius su prašymu skirti lėšų privažiavimo kelio ir gimnazijos kiemo dangos sutvarkymui.

Artėjant Lietuvos nepriklausomybės paskelbimo šimtmečio jubiliejui, Alsėdžių gimnazija įsipareigoja parengti šventinius renginius signataro Stanislovo Narutavičiaus vardo paminėjimui, o vykdant gimnazijoje ne vieną renginį, bendradarbiaujant su kitomis įstaigomis, mokykla prašo skirti lėšų mokyklos kiemo ir privažiavimo kelio prie mokyklos dangų sutvarkymui.

2.2. Vadovaujantis 2015 m. lapkričio 26 d. Makščių gatvės Alsėdžių miestelyje rekonstrukcijos projekto parengimo ir darbų sutartimi Nr. BT6-01-475 Rangovas 2016 metų pabaigoje atsižvelgdamas į darbų specifiką ir nuoseklumą, atliko visus reikiamus darbus, kad būtų galima eksploatuoti kelią iki kito sezono darbų pradžios. Atliktų darbų suma viršijo 2016 metais numatytas KPPP lėšas.

2.3. Atnaujinus Plungės „Saulės“ gimnazijos sporto aikštyną bei įgyvendinant Plungės „Saulės“ gimnazijos pastato atnaujinimą iš Valstybės investicijų programos lėšų, liko nesutvarkyti pagrindiniai įėjimo laiptai, kurių būklė kėlė pavojų mokyklos lankytojams (plytelės suskilusios, žiemos metų labai slidžios pakopų aukštis nevienodas), taip pat liko nesutvarkytas įėjimo prie sporto salės stogelis, kurio būklė kėlė grėsmę mokiniams (pagrindinė laikanti plokštė buvo skilusi, neįrengtas stogelio apskardinimas).

1. **Skiriamų lėšų poreikis (jeigu teisės aktui įgyvendinti reikalingos lėšos).**

3.1. Privažiavimo kelio prie Alsėdžių gimnazijos ir kiemo dangos kapitalinio remonto projekto parengimas – 8 122 Eur, projekto ekspertizė – 569 Eur, kapitalinio remonto darbai: privažiavimo kelio ir kiemo dangos remontas - senos asfalto dangos nufrezavimas, betoninių bortų išardymas, kelio profilio suformavimas (žvyravimas), skaldos pagrindų (10-15 cm) įrengimas, įskaitant paskleidimą ir sutankinimą, naujų kelio ir vejos bortų įrengimas, pėsčiųjų takų iš naujų betoninių trinkelių įrengimas, asfaltbetonio dangos 6 cm storio sluoksnio įrengimas, lietaus nuotekų tinklų įrengimas – 95 410 Eur, statybos darbų techninė priežiūra – 516 Eur (lėšos nurodytos su PVM).

Iš viso – 104 617 Eur.

3.2. Makščių gatvės Alsėdžių miestelyje rekonstrukcijos darbai (kelio dangos konstrukcijos darbai, lietaus nuotekų tinklų įrengimas, melioracijos statinių rekonstravimas, apšvietimo tinklų įrengimas) – 38 295 Eur.

3.3. Pagrindinio įėjimo laiptų remontas - 17 315 Eur. Paprastojo remonto darbai: laiptų pakopų senų plytelių išardymas, pagrindo išlyginimas, pakopų performavimas, hidroizoliacijos įrengimas, granito plokščių dangos laiptams įrengimas, laiptų atraminių konstrukcijų remontas įrengiant hidroizoliaciją bei nutinkuojant.

Įėjimo prie sporto salės stogelio remontas - 2 298 Eur. Paprastojo remonto darbai: kolonos su pamatu įrengimas stogelio parėmimui, stogelio apskardinimas sutvarkant lietaus nuvedima nuo stogelio.

1. **Laukiami rezultatai.**

4.1. Patvirtinus Plungės rajono savivaldybės tarybos sprendimą, bus skirtos lėšos Plungės r. Alsėdžių Stanislovo Narutavičiaus gimnazijos privažiavimo kelio įrengimui bei kiemo dangos (bus įrengta 1778 kv. m ploto asfaltbetonio danga, 50 kv. m ploto betoninių trinkelių dangos, 126 m lietaus nuotekų tinklų) kapitalinio remonto darbams apmokėti.

4.2. Patvirtinus Plungės rajono savivaldybės tarybos sprendimą, bus skirtos lėšos Makščių gatvės Alsėdžių miestelyje rekonstrukcijos darbams apmokėti.

4.3. Patvirtinus Plungės rajono savivaldybės tarybos sprendimą, bus skirtos lėšos Plungės „Saulės“ gimnazijos laiptų ir stogelio remonto darbams apmokėti.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Bus sudarytos sąlygos efektyviai įsisavinti skiriamas Valstybės investicijų programos lėšas.*  | *-* |
| *Finansams* | *-* | *-* |
| *Socialinei aplinkai* | *Teigiama įtaka, nes numatomas kokybiškas vaikų ir jaunimo švietimo bei užimtumo paslaugų teikimas.*  | *-* |
| *Viešajam administravimui* | *-* | *-* |
| *Teisinei sistemai* | *-* | *-* |
| *Kriminogeninei situacijai* | *-* | *-* |
| *Aplinkai* | *-* | *-* |
| *Administracinei naštai* | *-* | *-* |
| *Regiono plėtrai* | *-*  | *-* |
| *Kitoms sritims, asmenims ar jų grupėms* | *Teigiama įtaka švietimo įstaigas lankantiems vaikams ir jaunimui, darbuotojams..*  | *-* |

***Antikorupcinis vertinimas.***Vadovaujantis LR korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninius santykius, numatytus šio įstatymo 8 straipsnio 1 dalyje.

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjai:

vyr. specialistė **\_\_\_\_\_\_\_\_\_\_\_\_\_\_\_\_\_** Asta Stankuvienė

(pareigos) (parašas) (vardas, pavardė)

vyr. specialistas **\_\_\_\_\_\_\_\_\_\_\_\_\_\_\_\_\_** Martynas Čiuželis

(pareigos) (parašas) (vardas, pavardė)